Luis C. Núñez

Donostian jaiotako idazlea. 1940an jaio zen Donostia (Gipuzkoa, Euskal Herria),  toki berdinean hil 2009an. Sobornako unibertsitatean lizentziatua, hizkuntzalaritza eta soziologian. Hortaz gain, Euskal Filologiako hainbat ikastaro egin zituen Gasteizen. 

Bizitzaren zati handi bat kazetari gisa jardun zuen arren, hainbat idatzi eta liburu garrantzitsuren egilea izan zen. Beti zuen hizkuntzan bere lanen ardatza, hortaz hizkuntza-lanen egile gisa jardun zuen. Euskarari, horren irakaskuntzari eta biziraupen zailaren inguruan burutu zituen lan horiek. Zorroztazun intelektuala eta zabaltze zein dibulgazioa asmo zuena. Fonologia eta euskalkiei eskainitako lan teknikoetatik hasita “El euskera arcaico” azpimarratuko genuke. Hortaz gain, bere lanetan hizkuntzalaritza eta politika nahasten zituen, ondoren Euskal Herriaren historian errefentziazkoak izango zirenak. Horien artean: Así está la enseñanza primaria (1969), Euskara gaur (1971), Fonología consonántica de un idiolecto del euskera de Zuberoa (1976) y Opresión y defensa del euskera (1977), La Sociedad Vasca actual (San Sebastián, 1977), Clases sociales en Euskadi (Donostia, 1977).

Esan bezala, kazetaritzak garrantzizko papera jokatu zuen bere bizitzan; Izan ere, “Egin” egunkariko erredaktore burua izan zen hura legegabetu eta itxi zuten arte. Gertakari hau 1998ko uztailean eman zen Baltasar Garzón epailearen eskutik. Bertan urteetan zehar plazaratu zituen herriaren hizkuntza panoramaren inguruko mapa eta estatistikak.

Luis Nuñez politikan oso sartua zegoen pertsona bat izan zen lehen aipatu dugun bezala. Azpimarratzekoa da Herri Batasunako kide izan zela, eta bertatik kargu politiko bat lortu zuen. Gipuzkoako Batzar Nagusietako kide izatera eraman zuen alderdiak. Bere gertakari bat azpimarratu beharko bagenu, Juan Carlos I.a Espainiako erregea Gernikako Juntetxera egindako bisitan, 1981 ean Eusko Gudariak ereserkia abestu zion batzar kidetako bat izan zen. 1989 an Argelen Espainiako Gobernua eta ETAren artean eman ziren elkarrizketetan parte hartu zuen, euskal ordezkaritzazko parte gisa. 

Horrenbestez, Luis Nuñezek bere bizitza politikoa frankismoaren garai gogorrenetan jorratu zuen. Hori dela eta, 70. hamarkadan Euskal Herrian eman zen azken salbuespen egoeran atxilotu zuen ETAko kide izateagatik. Hilabetea gainditu zuen atxilotua; Izan ere, gipuzkoatik bizkaira aldatu zuten bertako salbuespen aldia bukatu zenean. 

2009 an hil zen, gaixotasunak jota. Hainbat urteetan gogorki borrokatu bazuen ere, honek gain egin zion bere sorterrian, Donostian.